Предлог

На основу члана 37. Статута града Ниша ("Службени лист града

 Ниша", бр.88/08 ) о члана 15. Одлуке о оснивању Установе за дневни боравак деце, омладине и одраслих лица ментално ометених у развоју «Мара» Ниш («Службени лист Града Ниша» бр. 12/94, 8/2009 и 94/2010)

 Скупштина Града Ниша, на седници одржаној дана \_\_\_\_\_\_\_\_ . године, доноси

**Р Е Ш Е Њ Е**

**I ДАЈЕ СЕ САГЛАСНОСТ** на Годишњи програм рада за 2016.годину и Финансијски план за 2016.годину Центра за дневни боравак деце, омладине и одраслих лица ментално ометених у развоју "Мара" Ниш, усвојен Одлукама Управног одбора Центра, број 639/1 и 639/2 од 09.12.2015.године.

**II** Решење о доставити : Центру за дневни боравак деце, омладине и одраслих лица ментално ометених у развоју "Мара" Ниш, Управи за дечију, социјалну и примарну здравствену заштиту и Управи за финансије, изворне приходе локалне самоуправе и јавне набавке.

Број: \_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_ . године

 **СКУПШТИНА ГРАДА НИША**

 ПРЕДСЕДНИК

 Проф.др Миле Илић

 \_\_\_\_\_\_\_\_\_\_\_\_\_\_\_\_\_\_\_

**О б р а з л о ж е њ е**

 На седници одржаној 09. 12. 2015. године Управни одбор Центра за дневни боравак деце, омладине и одраслих лица ментално ометених у развоју "Мара" Ниш донео је Годишњи програм рада за 2016.годину и Финансијски план за 2016. годину .

План и програм обухвата васпитно-образовни рад, радну окупацију и културно-забавне и рекреативне активности, a **општи циљ** је унапређење квалитета живота деце, младих и одраслих са сметњама у развоју, особа са аутистичним спектром и њихових породица као и сензибилисање локалне заједнице за разумевање, прихватање и стварање једнаке шансе за све грађане у Нишу.

**Посебни циљеви:**

- Развој услуге која доприноси укључивању особа са инвалидитетом у свакодневни живот заједнице, развој њихових капацитета и већој самосталности.

- Пружање подршке породицама које имају дете са сметњама како би одржали породично јединство и квалитет породичног окружења.

- Развој капацитета услуга као и свих укључених социјалних актера кроз континиурано унапређење услуге

- Промоција концепта социјалне инклузије кроз планиране и осмишљене акције усмерене ка локалној заједници.

1. **Циљна група :**
2. Услуга дневног боравка је намењена:
3. -Лицима са аутистичним спектром
4. -Деци и младима са интелектуалним тешкоћама, који имају потребу за дневном негом и надзором, и подршком у одржавању и разијању потенцијала, ( Правилник о ближим условима и стандардима за пружање услуга соц. заштите, чл.68)
5. -Одраслима са интелектуалним тешкоћама , који имају потребу за дневном негом , и подршком у одржавању и развијању потенцијала ( чл.68. Правилника о ближим условима и стандардима за пружање услуга соц. заштите)

 Све активности у боравку се реализују према годишњем програму рада и подразумевају вишечасовни боравак корисника у безбедном окружењу, под надзором стручних радника. Рад се одвија по групама и индивидуално у складу са процењеним потребама, а активности су фокусиране на : развој вештина свакодневног живљења, социјалних вештина, побољшање говора и покрета, забаву и рекреацију и вештине креативног изражавања. У плану је и увођење нових услуга као што је «Предах родитељство», које би било организовано као викенд услуга. Уз подршку оснивача - Града Ниша, могуће је допуњавање постојећих садржаја рада уз неопходно усавршавање кадрова и учешће у пројектима, а могуће је и проширивање капацитета и побољшање услова рада доградњом зграде и надградњом изнад постојећег простора

**Области које су утврђене планом и програмом су:**

1. **ЈЕЗИК, ГОВОР, КОМУНИКАЦИЈА**

2. **ПСИХОМОТОРИКА**

3. **ЛИЧНЕ СОЦИЈАЛНЕ ВЕШТИНЕ**

4. **ДНЕВНЕ ЖИВОТНЕ ВЕШТИНЕ**

5**. УПОЗНАВАЊЕ ОКОЛИНЕ (ПРИРОДНА И ДРУШТВЕНА СРЕДИНА)**

6. **РЕКРЕАЦИЈА И СЛОБОДНО ВРЕМЕ**

7**. РАДНО ОКУПАЦИОНА ТЕРАПИЈА**

8. **ЛИКОВНА УМЕТНОСТ**

9. **МУЗИЧКА УМЕТНОСТ**

Тренутни **састав корисника по групама** у установи је

-развојна група-7 корисника

-комбинована група-8 корисника

-аутистична група-6 корисника

-средња група(омладина)-22 корисника

-најстарија група-17 корисника

Укупно 60 корисника.

У току 2016. године Центар ће радити са корисницима сваког радног дана од понедељка до петка, осим у време годишњег одмора васпитног особља, државних и верских празника, у времену од 6,30 до 17,00 часова.

Уколико постоје услови за реализацију услуге предах смештај, центар ће радити и викендом по потреби.

Укупно ће Центар у 2016. години редовно радити 253 радна дана. Од тога са корисницима ће се радити 228 дана односно 2394 сата.

Планови Центра морају пратити и усклађивати се са концептом новог Закона о социјалној заштити односно на променама у њему које су посебно велике у институционалној и регулативној сфери – увођење Коморе социјалне заштите, лиценцирање стручних радника и пружалаца услуга, реформулисања функције контроле, стручног надзора и инспекције.

Национална стратегија o социјалној зашити подразумева смањење броја корисника у домовима и њихов смештај у дневне боравке и хранитељске породице. И с тим у складу мора се размишљати о проширивању капацитета, где би се „Мара“ нашла као базична институција која би била носилац услуга у пружању подршке особама са сметњама у развоју.

Управа за дечију, социјалну и примарну здравствену заштиту сматра да су предложени Годишњи програм рада за 2016.годину и Финансијски план за 2016.годину Центра за дневни боравак деце, омладине и одраслих лица ментално ометених у развоју "Мара" Ниш сачињени у складу са позитивним прописима и доприносе ефикаснијем и потпунијем задовољавању социјалних потреба ове категорије грађана.

 Управа за дечију, социјалну

 и примарну здравствену заштиту

 Н а ч е л н и к

 \_\_\_\_\_\_\_\_\_\_\_\_\_\_\_\_\_\_\_

 Мирјана Поповић